**ΔΕΛΤΙΟ ΤΥΠΟΥ**

**Δ/νση Δασών Δράμας: Ανάρτηση Δασικού Χάρτη και πρόσκληση υποβολής αντιρρήσεων**

Από την Διεύθυνση Δασών Ν. Δράμας, ανακοινώνεται ότι με την 16034/19.10.2018 απόφασή µας (Α∆Α: 6Β1ΨΟΡ1Υ-ΚΝΚ), αναρτήθηκε στον ειδικό διαδικτυακό τόπο ανάρτησης δασικών χαρτών και υποβολής αντιρρήσεων της ιστοσελίδας του φορέα «Ελληνικό Κτηματολόγιο» (<https://www.ktimanet.gr/CitizenWebApp/Entrance_Page.aspx>) ο δασικός χάρτης των Τοπικών και Δημοτικών Κοινοτήτων της Π.Ε. Δράμας, εξαιρουμένων των Προκαποδιστριακών ΟΤΑ Δράμας, Κεφαλαρίου, Καλαμπακίου, Καλαμώνος, Αγίου Αθανασίου και Μεγάλου Αλεξάνδρου, (60 συνολικά), σύμφωνα µε τις διατάξεις του άρθρου 14 του ν.3889/2010 (Φ.Ε.Κ. 182Α΄), όπως ισχύει.

Για τον αναρτημένο δασικό χάρτη μπορεί κάθε ενδιαφερόμενος να λαμβάνει γνώση στην ανωτέρω ιστοσελίδα του φορέα «Ελληνικό Κτηματολόγιο», µέσω της οποίας, και µόνο μπορούν να υποβάλλονται αντιρρήσεις κατά του περιεχομένου αυτού. Η προθεσμία υποβολής των αντιρρήσεων είναι αποκλειστική και ξεκινά **στις 2 Νοεμβρίου 2018 ημέρα Παρασκευή** και λήγει την **14η Φεβρουαρίου 2019 ημέρα Πέμπτη**. Για τους κατοικούντες ή διαμένοντες στη αλλοδαπή, η παραπάνω προθεσμία παρεκτείνεται κατά είκοσι (20) ημέρες, δηλαδή λήγει την **6η Μαρτίου 2019 ημέρα Τετάρτη**.

Οι αντιρρήσεις αφορούν αποκλειστικά και μόνον στην αμφισβήτηση του χαρακτήρα ή της μορφής των εμφανιζόμενων στον δασικό χάρτη εκτάσεων. Δικαίωμα υποβολής αντίρρησης έχουν φυσικά και νομικά πρόσωπα δημοσίου και ιδιωτικού δικαίου, το Ελληνικό Δημόσιο και οι οικείοι Ο.Τ.Α., εφόσον επικαλούνται εμπράγματα ή ενοχικά δικαιώματα επί της αμφισβητούμενης δασικής, χορτολιβαδικής και βραχώδους ή πετρώδους έκτασης. Ειδικά, κατά της παράλειψης να περιληφθεί στο δασικό χάρτη ορισμένη δασικού χάρτη ή χορτολιβαδική ή βραχώδης ή πετρώδης έκταση, αντίρρηση μπορεί να υποβάλλει κάθε φυσικό ή νομικό πρόσωπο ή Ο.Τ.Α. ή περιβαλλοντική οργάνωση ή άλλα νομικά πρόσωπα µη κερδοσκοπικού χαρακτήρα στους σκοπούς των οποίων περιλαμβάνεται η προστασία του φυσικού περιβάλλοντος της περιοχής. Για την υποβολή των αντιρρήσεων καταβάλλεται υποχρεωτικά ειδικό τέλος ανάλογα µε το εμβαδόν που αφορά η αντίρρηση

Γενικές πληροφορίες για το περιεχόμενο του αναρτημένου δασικού χάρτη και του τρόπου υποβολής των αντιρρήσεων παρέχονται στα Σημεία Υποστήριξης της Ανάρτησης τις εργάσιμες ημέρες, κατά τις ώρες 7.00 π.µ. έως 15.00 µ.µ., καθ’ όλη τη διάρκεια της περιόδου υποβολής αντιρρήσεων.

**Τα Σημεία Υποστήριξης Ανάρτησης Δασικού Χάρτη (Σ.Υ.Α.Δ.Χ.) είναι τα παρακάτω:**

- **Σ.Υ.Α.Δ.Χ. Δράμας,** Δ/νση Δασών Δράμας, Αγ. Κωνσταντίνου 1, Δράμα, Τ.Κ.: 66133, **Τηλ.: 2313309874-3**, Fax: 2521057717, Email: tdx-dra@damt.gov.gr

- **Σ.Υ.Α.Δ.Χ. K. Nευροκοπίου,** Δασαρχείο Κ. Νευροκοπίου, Κ. Νευροκόπι Δράμας, Τ.Κ.: 66033, **Τηλ.: 2523022239, 2523021042 & 2523022489,** Fax: 2523021041, Email : das-nev@damt.gov.gr

Επίσης, για λόγους ενημέρωσης ο αναρτημένος δασικός χάρτης βρίσκεται στις ιστοσελίδες του Υπουργείου Περιβάλλοντος και Ενέργειας και της Αποκεντρωμένης Διοίκησης Μακεδονίας Θράκης.